عبرو الموظفين والعمال ديال فريق الرجاء على الاستياء ديالهم والغضب من سعيد حسبان، رئيس الرجاء، لخلاهم بلا خلاص، وأزمهم حتى ملقاوش باش اشريو الحولي ديال العيد. الموظفين والعمال شبعو سبان فحسبان، وبقاو كيدعيو عليه على هاد الحالة لدار فيه، ولزاد مرضهم هو أن حسبان خلص اللاعبين وشي عمال قلال، وخلى الباقي بلا خلاص. الناس في الرجاء حاسين بالحكرة لدرجة أن شي وحدين فيه بكاو البارح، وبقاو كيغوتو بسباب الوضع الكارثي لديرو حسبان فيهم، وحالف ميخلصهم، وكيتهلى غير فاللعابة، باش العبوا مزيان وديرو النتائج باش ابان هو واعر. الموظفين عياو اتسناو الأجور ديالهم، وعياو باغين فلوسهم، متخلصوش كثر من أربعة أشهر، وقالو على وعسى فهاد العيد حسبان اتفكرهم ولكن هو خوى بيهم، وخلاهم بلا فلوس بلا حولي. 
حسبان كيجمع في الدعاوي خلى الموظفين والعمال بلا خلاص بلا حولي